Blaze7451/Wiki-th-20250601 huggingface dataset:
เหอ เจียจิ้ง

เหอ เจียจิ้ง (Kenny Ho; 何家勁; พินอิน: Hé Jiājìng; เกิด 29 ธันวาคม ค.ศ. 1959) เป็นนักแสดงและนักร้องชาวฮ่องกง เขาเป็นที่รู้จักจากบทบาท จั่น เจา ในซีรีส์ทางโทรทัศน์ของไต้หวันและจีนแผ่นดินใหญ่เรื่อง เปาบุ้นจิ้น ตั้งแต่ปี 1993 ถึง 2012 และยังเป็นที่รู้จักจากบทบาทในภาพยนตร์และซีรีส์อื่นๆ อีกด้วย ปัจจุบันเขาเป็นนักธุรกิจ

**ประวัติ**
เหอ เจียจิ้ง เกิดวันที่ 29 ธันวาคม ค.ศ. 1959 ที่ฮ่องกง บิดามารดาแยกทางกันตั้งแต่เขายังเด็ก คุณยายของเหอจึงเลี้ยงดูเขาต่อมา หลังจากคุณยายเสียชีวิตลง เหอเดินทางไปเรียนต่อที่วิทยาลัยนอริช ประเทศอังกฤษ พร้อมกับทำงานต่าง ๆ เพื่อหารายได้ระหว่างเรียน เขาเคยกล่าวเอาไว้ว่า ตัวเขาเองไม่เคยเลือกงาน ขอเพียงเป็นงานที่สุจริต ก็จะรับทำทั้งนั้น ไม่ว่าจะเป็นงานล้างจาน หรือแม้แต่งานเก็บศพก็ตาม ระหว่างนั้นทางอังกฤษเพิ่มค่าครองชีพ เหอคำนวณว่ารายรับจากการทำงาน คงไม่เพียงพอกับค่าเล่าเรียน ดังนั้นจากเดิมที่ตั้งใจว่าจะเรียน 4 ปี จึงต้องลดลงเหลือเพียง 2 ปี จากนั้นจึงเดินทางกลับฮ่องกง
เหอชอบเล่นกีฬาฟุตบอลเป็นอย่างมาก เคยเป็นนักฟุตบอลของมหาวิทยาลัยในระหว่างศึกษา หลังจากกลับฮ่องกง จึงตั้งใจสมัครเป็นนักฟุตบอลทีมชาติ แต่ปรากฏว่าไม่ผ่านการคัดเลือก จึงไปเรียนการแสดงที่มหาวิทยาลัยปักกิ่งและมีผู้แนะนำให้ลองสมัครเป็นนักแสดง ขณะนั้นเอทีวีกำลังเปิดรับสมัครอยู่ ปรากฏว่าผ่านการคัดเลือก เป็นนักแสดงในที่สุด หลังจากนั้น เหอแสดงภาพยนตร์ และละครโทรทัศน์หลายเรื่อง ตั้งแต่ปี พ.ศ. 2525 จนขึ้นเป็นพระเอกอันดับหนึ่งของทางสถานีโทรทัศน์เอทีวี และออกอัลบั้มร้องเพลงเป็นของตนเอง แต่เหอกลับมีชื่อเสียง เพียงระดับหนึ่งเท่านั้น เมื่อหมดสัญญาจากทางฮ่องกง เขาก็ออกเดินทางไปยังไต้หวัน โดยไม่ต่อสัญญา สำหรับผลงานเรื่องสุดท้ายในฝั่งฮ่องกง คือละครโทรทัศน์ชุด ขี่พายุดาบเทวดา (ซึ่งต่อมาภายหลังจึงกลับมาเป็นที่นิยม เมื่อละครชุด เปาบุ้นจิ้น ซึ่งเหอร่วมแสดง ประสบความสำเร็จอย่างสูง)
เมื่อย้ายไปรับงานแสดงที่ไต้หวัน เหอแสดงละครโทรทัศน์เรื่องแรกคือ งักฮุย เมื่อปี พ.ศ. 2533 ก่อนมาประสบความสำเร็จสูงสุด จากบทองครักษ์วังหลวง จั่น เจา ในละครชุด เปาบุ้นจิ้น ซึ่งออกฉายครั้งแรกเมื่อปี พ.ศ. 2536 ซึ่งความสำเร็จนี้ ส่งผลมายังประเทศไทย ขณะที่ละครชุดนี้ มาออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 ทำให้เขามีโอกาสมาแสดงคอนเสิร์ตในประเทศไทย และบันทึกเทปให้สัมภาษณ์ในรายการทไวไลท์โชว์ ของไตรภพ ลิมปพัทธ์ รวมถึงถ่ายทำภาพยนตร์โฆษณาขนมขบเคี้ยว ทางสถานีโทรทัศน์ในประเทศไทย เมื่อปี พ.ศ. 2538
สำหรับผลงานการแสดงในระยะหลัง เหอมีผลงานภาพยนตร์เรื่อง ฟงอวิ๋น ขี่พายุทะลุฟ้า 2 ซึ่งถ่ายทำในประเทศไทย ซึ่งออกฉายในปลายปี พ.ศ. 2552 โดยรับบทเป็น บ่เมี้ย หรือ บุรุษนิรนามชุดดำ สำหรับชีวิตส่วนตัวของเหอ ยังคงครองตัวเป็นโสดจนถึงปัจจุบัน

**ผลงานการแสดง**

**ภาพยนตร์**
 Wolves Attack ???- Project A II (1987)- Eastern Condors (1987)- Police Story 2 (1988)- Dragon In Jail (1990)- The Red Wolf (1995)- The Storm Warriors (2009)- Love Cuts (2010)- Treasure Inn (2011)

**ละครชุด**
 ศึกเทพพยากรณ์พิชิตมาร (1984)- ขบวนการเปาเปียว (1990)- กระบี่พิฆาตดาวเหนือ(ขี่พายุดาบเทวดา) (1990)- งักฮุย (1990)- เปาบุ้นจิ้น (1993)- ฯลฯ

**ผลงานเพลง**
 อัลบั้ม It's,Loneliness, I Think (1990)- อัลบั้ม Summer story (1992)- อัลบั้ม Zhong tou Zuo Qi (1994)- อัลบั้ม Forget-Me-Not 2 Man & Woman (2011)

**อ้างอิง**

**แหล่งข้อมูลอื่น**
  ข้อมูลใน IMDb- เพจเฟซบุ๊คแฟนคลับในไทย
หมวดหมู่:นักแสดงฮ่องกง
หมวดหมู่:นักแสดงไต้หวัน
สถานีย่อย:การทหาร/วันนี้ในอดีต/17 กรกฎาคม

17 กรกฎาคม- พ.ศ. 2488 (ค.ศ. 1945) - สงครามโลกครั้งที่สอง: การประชุมที่เมืองพอตสดัม สามมหาอำนาจฝ่ายสัมพันธมิตรได้หารือกันเป็นครั้งสุดท้ายในสงคราม การประชุมสิ้นสุดเมื่อวันที่ 2 สิงหาคม
จดหมายเหตุเดือนกรกฎาคม
โรงเรียนเทศบาลวัดเกษมจิตตาราม

โรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับอนุบาลศึกษา ตั้งอยู่ที่ ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ สังกัดเทศบาลเมืองอุตรดิตถ์ เดิมโรงเรียนเทศบาลวัดเกษมจิตตาราม (อนุบาลศึกษาพัฒนาการ) เป็นโรงเรียนระดับประถมศึกษาและระดับก่อนประถมศึกษา (ปฐมวัย) ในปัจจุบัน โรงเรียนได้เปลี่ยนการเปิดการสอนเฉพาะระดับอนุบาลศึกษา ระดับก่อนประถมศึกษา (ปฐมวัย) เมื่อปี พ.ศ. 2553

**ประวัติโรงเรียน**
โรงเรียนเทศบาลวัดเกษมจิตตาราม    ตั้งขึ้นเมื่อวันที่  1  กันยายน   2476   แต่เดิมอาศัยศาลาวัดเป็นที่เรียน
มีชื่อว่า  “โรงเรียนประชาบาลท่าอิฐ”  หรือเรียกชื่อตามวัดว่า  “โรงเรียนวัดม่อนศัลยพงษาราม”   และเมื่อวัดเปลี่ยนชื่อเป็นวัดเกษมจิตตาราม  โรงเรียนจึงเปลี่ยนชื่อเป็น  “โรงเรียนวัดเกษมจิตตาราม”   ตั้งแต่ พ.ศ. 2482 เป็นต้นมา    ต่อมา พ.ศ. 2496   เจ้าอาวาสวัด   พ่อค้า   ประชาชน    เจ้าหน้าที่อำเภอ   ได้ร่วมมือกันหาเงินสมทบกับงบประมาณก่อสร้างอาคารเรียนเป็นเอกเทศ และได้ย้ายมาเรียน เมื่อวันที่  27 กุมภาพันธ์ พ.ศ. 2498   ซึ่งเป็นอาคารเรียนแบบ  ป. 1 ข.   เพียงหลังเดียว วันที่  1  ตุลาคม พ.ศ. 2520  เทศบาลเมืองอุตรดิตถ์  ได้รับโอนโรงเรียนไปขึ้นตรงต่อเทศบาลเมืองอุตรดิตถ์   กรมการปกครอง  กระทรวงมหาดไทย เปิดสอนตั้งแต่ชั้นอนุบาล 1 ถึงชั้นประถมศึกษาปีที่  6
ปี  พ.ศ. 2525  คณะกรรมการศึกษาและศิษย์เก่า  บริจาคเงินสมทบกับเทศบาล   เพื่อจัดซื้อที่ดิน  จำนวน  2  ไร่  1  งาน  34  ตารางวา  ในราคา  230,000  บาท  และกรมการปกครองได้อนุมัติเงินจำนวน  2,000,000  บาท  ก่อสร้างอาคารเรียนคอนกรีต  2  ชั้น  1  หลัง  จำนวน  8  ห้องเรียน
ปี พ.ศ. 2539  ได้รับงบประมาณก่อสร้างอาคารเรียนคอนกรีต  3  ชั้น จำนวน 12  ห้องเรียน วันที่  1  สิงหาคม  พ.ศ. 2543    ก่อสร้างอาคารอเนกประสงค์  โดยงบประมาณเทศบาลเมืองอุตรดิตถ์  จำนวน  3,000,000  บาท
ปี  พ.ศ. 2544  เทศบาลเมืองอุตรดิตถ์จัดสรรงบประมาณ  จำนวน  400,000  บาท  เพื่อปรับปรุงสนามกีฬาพร้อมอัฒจรรย์ สำหรับชมกีฬาด้ายติดอาคารอเนกประสงค์
ปี พ.ศ. 2545 ได้รับงบประมาณก่อสร้างอาคารศูนย์วิชาชีพโดยต่อเติมจากอาคารอเนกประสงค์  1  ชั้น  จำนวน  2  ห้อง  เป็นเงิน  800,000  บาท -  ได้รับบริจาคเงินจำนวน  200,000  บาท  ในการปรับปรุงและจัดทำห้องศูนย์วิจัยและพัฒนาการศึกษาจากคุณแม่เชื้อ   บัวเลิศ  
ปี พ.ศ. 2548  ได้รับงบประมาณต่อเติมโรงรถสำหรับนักเรียนด้านหลังอาคาร 2 จากเทศบาลเมืองอุตรดิตถ์เป็นเงิน 200,000 บาท
ปี พ.ศ. 2549  ได้รับงบประมารจากกรมส่งเสริมการปกครองท้องถิ่น ปรับปรุงพื้นอาคารอเนกประสงค์ชั้นล่าง เป็นพื้นปูกระเบื้อง เป็นเงิน  240,000  บาท  สร้างห้องน้ำห้องส้วมสำหรับนักเรียน  1 หลัง  เป็นเงิน 300,00 บาท เทศบาลจ่ายสมทบอีก  85,000 บาท
ปัจจุบันโรงเรียนเทศบาลวัดเกษมจิตตาราม  มีอาคารเรียน  2  หลัง    อาคารอเนกประสงค์ 1 หลัง  โรงอาหาร  1  หลัง  อาคารพิพิธภัณฑ์พื้นบ้าน  1 หลัง  ห้องน้ำ  2 หลัง
ในวันที่  1 เมษายน  2553  โรงเรียนเทศบาลวัดเกษมจิตตาราม  ได้เปลี่ยนจากโรงเรียนประถมศึกษา  เป็นโรงเรียนอนุบาล  จัดการศึกษาระดับอนุบาล 1 - 3  เปลี่ยนชื่อเป็น  โรงเรียนเทศบาลวัดเกษมจิตตาราม  (อนุบาลศึกษาพัฒนาการ)

**สัญลักษณ์ของโรงเรียนเทศบาลวัดเกษมจิตตาราม**
 ดอกพวงแสด

**ตราสัญลักษณ์**

**ปรัชญาของโรงเรียน**

**สีประจำโรงเรียนเทศบาลวัดเกษมจิตตาราม**
สีส้ม (สีแสด)- สีขาว

**อาคารสถานที่**

**แหล่งข้อมูลอื่น**
  facebook-  เว็บไซต์อย่างเป็นทางการ date=2022-01-20 
หมวดหมู่:โรงเรียนในอำเภอเมืองอุตรดิตถ์
หมวดหมู่:โรงเรียนเทศบาล
หมวดหมู่:โรงเรียนที่ก่อตั้งในปี พ.ศ. 2476
หมวดหมู่:เทศบาลเมืองอุตรดิตถ์
คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา

คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ก่อตั้งเมื่อปี พ.ศ. 2549 มีวัตถุประสงค์เพื่อจัดการเรียนการสอนสาขาศิลปศาสตร์ และบริหารธุรกิจ มีสำนักงานตั้งอยู่เลขที่ 128 ถนนห้วยแก้ว อำเภอเมือง จังหวัดเชียงใหม่

**รายนามคณบดี**
 นางสาวอารยา พัชรเมธา พ.ศ. 2549 - พ.ศ. 2554- นายคูณธนา เบี้ยวบรรจง พ.ศ. 2554 - พ.ศ. 2557- ผู้ช่วยศาสตราจารย์พัฐฐพาดา(ชนิตา) โชติเสถียรกุล พ.ศ. 2558 - 2562- ผู้ช่วยศาสตราจารย์นิศรา จันทร์เจริญสุข พ.ศ.2562 - 2566- รองศาสตราจารย์ ดร.กัญฐณา ดิษฐ์แก้ว พ.ศ. 2566 - ปัจจุบัน

**การจัดการเรียนการสอน**
คณะบริหารธุรกิจและศิลปศาสตร์ เปิดทำการเรียนการสอนใน 2 ระดับ คือ ระดับประกาศนียบัตรวิชาชีพ (ปวส.) และระดับปริญญาตรี โดยมีการเรียนการสอนใน 6 เขตพื้นที่ คือ เชียงใหม่ (ส่วนกลาง) เชียงราย ลำปาง น่าน ตาก และพิษณุโลก มีจำนวนนักศึกษา 4,508 คน

**สาขาที่เปิดสอน**

**หน่วยงานของนักศึกษา**
มหาวิทยาลัยเทคโนโลยีราชมงคลล้านนา ได้กำหนดให้มีองค์กรของนักศึกษาในระดับคณะ เพื่อเป็นศูนย์กลางการประสานงาน และการดำเนินกิจกรรมของนักศึกษา ได้แก่- สโมสรนักศึกษาคณะ เป็นศูนย์กลางการประสานงาน และบริหารงานกิจกรรมของนักศึกษาในระดับคณะในแต่ละเขตพื้นที่ มีผู้แทนนักศึกษาในคณะ เป็นคณะกรรมการบริหาร โดยมีนายกสโมสรนักศึกษาคณะ เป็นผู้บริหารสูงสุดในองค์กร- ชมรม เป็นหน่วยดำเนินกิจกรรมของนักศึกษา โดยมีประธานชมรม เป็นผู้อำนวยการดำเนินงาน

**บุคคลที่มีชื่อเสียงจากคณะ**
 จรัล มโนเพ็ชร นักแสดงนำชายรางวัลตุ๊กตาทอง ศิษย์เก่าแผนกวิชาพณิชยการ วิทยาเขตภาคพายัพ- สุรพล เกียรติไชยากร บัณฑิตกิตติมศักดิ์ สาขาวิชาการท่องเที่ยว- พรชัย อรรถปรียางกูร ศิษย์เก่า ปวช.พาณิชยกรรม รุ่นปี 2515-2520- ปรียากานต์ ใจกันทะ นักแสดงสังกัดช่อง 3 ศิษย์เก่า สาขาวิชาการจัดการ มทร.ล้านนา เชียงใหม่

**อ้างอิง**

**แหล่งข้อมูลอื่น**
  คณะบริหารธุรกิจและศิลปศาสตร์
ราชมงคลล้านนา
ราชมงคลล้านนา
บ
เฉิน ฮุ่ยหลิน

เฉิน ฮุ่ยหลิน (陈慧琳, Kelly Chen) หรือในชื่อภาษาอังกฤษว่า เคลลี่ เฉิน ดารานักร้องนักแสดงสาวชาวฮ่องกง มีชื่อเดิมว่า เฉิน ฮุ่ยเหวิน และใช้ชื่อภาษาอังกฤษเดิมว่า วิเวียน (Vivien) เกิดเมื่อวันที่ 13 กันยายน พ.ศ. 2515 (ค.ศ. 1972) ที่ฮ่องกง เมื่อยังเล็กเธอเคยเรียนที่โรงเรียนโรสซารี่ฮิลล์ ก่อนจะไปเรียนต่อชั้นมัธยมปลายที่ญี่ปุ่น ก่อนที่จะไปเรียนต่อด้านกราฟิก ดีไซน์ ที่นิวยอร์ก ในปี พ.ศ. 2537 จากนั้นจึงเดินทางกลับมายังฮ่องกง ช่วงนี้เองเพื่อนของเธอได้แนะนำให้รู้จักกับผู้จัดการคนปัจจุบัน และชักนำเธอไปลองเทสต์เสียง จนได้เซ็นสัญญาเป็นนักร้องภายใต้สังกัด UMG นับเป็นการเปิดประตูให้เธอก้าวเข้าสู่วงการบันเทิงฮ่องกงอย่างเต็มตัว 

เริ่มเข้าสู่วงการได้ไม่นาน เฉิน ฮุ่ยหลินก็สามารถคว้ารางวัลนักร้องดาวรุ่งมาได้สำเร็จ แถมยังได้รางวัลนักร้องหญิงยอดนิยม ในงานแจกรางวัลแผ่นเสียงทองคำติดต่อกัน 2 ปีซ้อนในปี พ.ศ. 2542 และ พ.ศ. 2543 นอกจากนี้ยังคว้ารางวัลนักร้องหญิงฮ่องกงที่ได้รับการตอบรับดีทั่วเอเชีย 6 ปีซ้อนตั้งแต่ปี พ.ศ. 2544 - พ.ศ. 2549 และรางวัลอื่น ๆ อีกมากมาย และได้รับเลือกให้ร้องเพลงประกอบละคร แดจังกึม ภาคภาษาจีนอีกด้วย 
ด้านงานการแสดง เธอมีบทบาทที่น่าจดจำจากการรับบทเป็น ดร.ลี จิตแพทย์สาวผู้บำบัด เหยิน (รับบทโดย เหลียง เฉาเหว่ย) ใน Infernal Affairs
ด้านชีวิตส่วนตัว สมรสกับคู่หมั้นนักธุรกิจที่คบหาดูใจกันมาอย่างยาวนานถึง 16 ปี ชื่อ อเล็กซ์ เฉิน เจี้ยนห้าว ทั้งคู่มีบุตรชายด้วยกันสองคน และเมื่อเดือนมีนาคม พ.ศ. 2554 เธอได้แท้งลูกฝาแฝดไป หลังจากท้องมาได้ 5 เดือน

**ผลงานการแสดง**
Hot War
*Tokyo Raiders
*Infernal Affairs
*Infernal Affairs III 
*An Empress and the Warriors
*The Monkey King
*The Monkey King 2

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2007-01-24 -  ข้อมูลใน IMDb
หมวดหมู่:นักแสดงภาพยนตร์หญิงชาวฮ่องกง
หมวดหมู่:นักร้องหญิงชาวฮ่องกง
เล็ก ชิ้น สด

เล็ก ชิ้น สด อาจหมายถึง- เล็ก ชิ้น สด (ซีเปีย) อัลบั้มบันทึกการแสดงสดของวงซีเปีย- เล็ก ชิ้น สด (ทีโบน) อัลบั้มเพลงของวงทีโบน
องค์การความร่วมมืออิสลาม

องค์การความร่วมมืออิสลาม (Organisation of the Islamic Cooperation, OIC; Munaẓẓama at-Taʿāwun al-ʾIslāmiyy; Organisation de la coopération islamique, OCI) อดีตมีชื่อว่า องค์การการประชุมอิสลาม (Organisation of the Islamic Conference) เป็นองค์การระหว่างประเทศที่จัดตั้งใน ค.ศ. 1969 ประกอบด้วย 57 รัฐสมาชิก แบ่งเป็นประเทศที่มีมุสลิมเป็นส่วนใหญ่ 48 ประเทศ องค์การนี้ระบุว่าตนเป็น "เสียงส่วนรวมของโลกมุสลิม" และทำงานเพื่อ "ปกป้องและป้องกันผลประโยชน์ของโลกมุสลิมด้วยการสนับสนุนสันติภาพสากลและความปรองดอง"
ทาง OIC มีคณะผู้แทนถาวรในสหประชาชาตืและสหภาพยุโรป ภาษาทางการของ OIC คือภาษาอาหรับ, อังกฤษ และฝรั่งเศส รัฐสมาชิกทั้งหมดมีประชากรรวมมากกว่า 1.8 พันล้านคนใน ค.ศ. 2015 ซึ่งมีจำนวนต่ำกว่าหนึ่งส่วนสี่ของประชากรโลก
โอไอซีมีบทบาทในประเทศไทยในกรณีพื้นที่ 3 จังหวัดชายแดนภาคใต้ ภายหลังการเกิดเหตุการณ์ความไม่สงบในพื้นที่ โดยส่งตัวแทนมาสังเกตการณ์เก็บข้อมูลในพื้นที่

**ประวัติ**
ณ วันที่ 21 สิงหาคม ค.ศ. 1969 เกิดเหตุเพลิงไหม้ที่มัสยิดอัลอักศอในเยรูซาเลม อะมีน อัลฮุซัยนี อดีตมุฟตีแห่งเยรูซาเลม เรียกการลอบวางเพลิงนี้เป็น "อาชญากรรมของชาวยิว" และเรียกร้องให้ประมุขแห่งรัฐมุสลิมทั้งหมดจัดประชุมสุดยอด ไฟไหม้ที่ "ทำลายหลังคาไม้เก่าบางส่วนและมินบัรอายุ 800 ปี" ทางอิสราเอลกล่าวหาว่าเป็นอาการป่วยทางจิตของผู้กระทำความผิดที่เป็นนักมูลฐานนิยมคริสเตียนชาวออสเตรเลียนามว่าเดนิส ไมเคิล โรฮาน และทางการประชุมอิสลามระบุเป็นความผิดของขบวนการกับลัทธิไซออนิสต์เป็นการทั่วไป
ในวันที่ 25 กันยายน ค.ศ. 1969 การประชุมอิสลาม ซึ่งเป็นการประชุมสุดยอดของตัวแทนจาก 24 ประเทศที่มีประชากรส่วนใหญ่เป็นมุสลิม (ตัวแทนส่วนใหญ่เป็นประมุขแห่งรัฐ) จัดขึ้นที่ราบัต ประเทศโมร็อกโก โดยมีมติออกมาว่า
รัฐบาลมุสลิมจะปรึกษากันเพื่อส่งเสริมความร่วมมืออย่างใกล้ชิดและให้ความช่วยเหลือซึ่งกันและกันทั้งในด้านเศรษฐกิจ วิทยาศาสตร์ วัฒนธรรม และจิตวิญญาณ โดยได้รับแรงบันดาลใจจากคำสอนอันเป็นอมตะของศาสนาอิสลาม
6 เดือนต่อมาในเดือนมีนาคม ค.ศ. 1970 จึงได้มีการจัดการประชุมรัฐมนตรีต่างประเทศอิสลามครั้งแรกที่ญิดดะฮ์ ประเทศซาอุดีอาระเบีย
ต่อมาใน ค.ศ. 1972 จึงมีการจัดตั้งองค์การการประชุมอิสลาม (OIC, ภายหลังเป็นองค์การความร่วมมืออิสลาม) ขึ้น

**รัฐสมาชิก**
องค์การความร่วมมืออิสลามมีสมาชิก 57 ประเทศ ในจำนวนนี้มี 56 ที่เป็นรัฐสมาชิกสหประชาชาติ (ยกเว้นปาเลสไตน์) บอสเนียและเฮอร์เซโกวีนา, สาธารณรัฐแอฟริกากลาง, ไทย, รัสเซีย และนอร์เทิร์นไซปรัส (ภายใต้ชื่อ "รัฐไซปรัสของตุรกี") เป็นรัฐสังเกตการณ์ และกลุ่มกับองค์การอื่น ๆ ก็สามารถเป็นผู้สังเกตการณ์ได้

**แอฟริกา**

**เอเชีย**

**ยุโรป**

**อเมริกา**

**ตำแหน่ง**

**ความขัดแย้งกับประเทศไทย**

**ดูเพิ่ม**
 พันธมิตรกองทหารอิสลามต่อต้านการก่อการร้าย

**อ้างอิง**

**อ่านเพิ่ม**
 Al-Huda, Qamar. "Organisation of the Islamic Conference". Encyclopedia of Islam and the Muslim World. Edited by Martin, Richard C. Macmillan Reference, 2004. Vol. 1. p. 394, 20 April 2008.- Ankerl, Guy. Coexisting Contemporary Civilisations: Arabo-Muslim, Bharati, Chinese, and Western. Geneva, INUPress, 2000, 2-88155-004-5.-  รู้จักองค์การการประชุมอิสลาม (โอไอซี) prachatai.com

**แหล่งข้อมูลอื่น**
หมวดหมู่:เนินพระวิหาร

หมวดหมู่:องค์การอิสลาม
พรรคอาปริสตาเปรู

ตราของ APRA
พรรคอาปริสตาเปรู (Partido Aprista Peruano) หรือ พันธมิตรประชาชนปฏิวัติอเมริกา (Alianza Popular Revolucionaria Americana) เป็นพรรคการเมืองในประเทศเปรู
พันธมิตรประชาชนปฏิวัติอเมริกา ก่อตั้งในปีพ.ศ. 2467 โดยบิกตอร์ ราอูล อายา เด ลา ตอร์เร ในปีพ.ศ. 2528 อาลัน การ์ซีอาได้ขึ้นดำรงตำแหน่งประธานาธิบดี เป็นครั้งแรกของพรรค การ์ซีอาได้ขึ้นเป็นประธานาธิบดีอีกครั้งในปีพ.ศ. 2549 และเป็นผู้นำคนปัจจุบันของประเทศเปรู
หมวดหมู่:ประเทศเปรู
หมวดหมู่:พรรคการเมือง
อัลบั้มเพลงฮิต

อัลบั้มเพลงฮิต เป็นอัลบั้มที่รวมเพลงที่ประสบความสำเร็จของศิลปินหนึ่ง ๆ หรือหลายศิลปินไว้ในอัลบั้มเดียวกัน ศิลปินบางคนมีหลายอัลบั้มเพลงฮิต เช่น ควีน เป็นต้น บ้างนิยมเป็นอัลบั้มรวมเพลงหลังการแยกวง หรือนักร้องเปลี่ยนอาชีพอื่น
หมวดหมู่:ชนิดอัลบั้มเพลง
หมวดหมู่:อัลบั้มเพลงฮิต
ไม่มีอะไรเกินฝัน - ทูบีนัมเบอร์วัน

"ไม่มีอะไรเกินฝัน - ทูบีนัมเบอร์วัน" คือเพลงป๊อปในโครงการ ทูบีนัมเบอร์วัน เพลงใหม่ ต่อจากเพลง "ทูบีนัมเบอร์วัน" ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผลงานเพลงที่ 5 ของพระองค์ และเป็นเพลงที่ 2 จากโครงการฯ
เพลง "ไม่มีอะไรเกินฝัน - ทูบีนัมเบอร์วัน" เป็นผลงานการประพันธ์ของสารภี ศิริสัมพันธ์ แต่งเนื้อหาโดยสีฟ้า และเรียบเรียงดนตรีโดย วรฤทธิ์ เล่ห์วิสุทธิ์ มีเนื้อหาให้กำลังใจแก่คนรุ่นใหม่ให้มีความมุ่งมั่นตั้งใจทำตามความฝันของตน และพยายามเดินหน้าสู่จุดมุ่งหมายที่ฝันไว้เพื่อเป็นที่หนึ่งโดยไม่พึ่งพายาเสพย์ติด 

**มิวสิกวิดีโอ**
มิวสิกวิดีโอถ่ายทำที่อาคารสำนักงานคิงเพาเวอร์ ซอยรางน้ำ เมื่อวันที่ 8 ตุลาคม พ.ศ. 2550 ดูและการผลิตโดยสีฟ้า มีทีมงานจากจีเอ็มเอ็มแกรมมี่ช่วยในการผลิต และมีศิลปินและบุคคลที่เป็นตัวอย่างที่ดีในสังคมมาร่วมแสดงได้แก่ กอล์ฟ-ไมค์  พิชญะ-พิรัชต์ นิธิไพศาลกุล, แบงค์-ปรีติ บารมีอนันต์, พั้นช์-วรกาญจน์ โรจนวัชร, สืบศักดิ์ ผันสืบ, ธงชัย พจน์สเถียร, อดิศักดิ์ ดวงแก้ว, พิเชษฐ์ กรุงเกตุ, เอกเทศ เกตุเอี่ยว, ธัญลักษณ์ โชติพิบูลย์ศิป์, ทักษพร กิตติอัครเสถียร, เจนวิทย์ วงศ์บัญสิน, บวร หงษ์ศรีจินดา, พิสุทธิ์ พรนิมิตร 
เรื่องราวที่นำเสนอต้องการจะบอกกับวัยรุ่น ว่า ในเส้นทางความฝันสู่ความสำเร็จไม่ได้มาง่ายๆ เราจะประสบความสำเร็จเองได้ ต้องผ่านอุปสรรคต่างๆ อย่างในมิวสิกวิดีโอจะเห็นว่ามีบุคคลต่างๆ ทั้งศิลปิน นักกีฬา เด็กที่ชนะทางด้านวิชาการ ทุกคนต้องผ่านอุปสรรคผ่านทุกอย่างมาอย่างไม่ท้อถอย มีสติ  

**รูปแบบและรายชื่อเพลง**
เพลงประชาสัมพันธ์โครงการ
# ไม่มีอะไรเกินฝัน - ทูบีนัมเบอร์วัน  (4:17)

**อ้างอิง**
ม
หมวดหมู่:ทูบีนัมเบอร์วัน

หน้านี้เป็นหน้ารวบรวมบทความที่เกี่ยวข้องกับโครงการ ทูบีนัมเบอร์วัน
หมวดหมู่:ทูลกระหม่อมหญิงอุบลรัตนราชกัญญา สิริวัฒนาพรรณวดี
หวง ชิวเชิง

หวง ชิวเชิง (จีนตัวเต็ม: 黃秋生, จีนตัวย่อ: 黄秋生, Anthony Wong, Anthony Wong Chau-Sang, พินอิน:  Huáng Qiūshēng) หรือ อันโทนี หว่อง นักแสดงมากฝีมือชาวฮ่องกง เกิดเมื่อวันที่ 2 กันยายน ค.ศ. 1961  ที่ฮ่องกง โดยเป็นลูกครึ่งมีพ่อเป็นชาวอังกฤษ แม่เป็นชาวจีน มีชื่อจริงว่า อันโทนี วิลเลียม เพร์รี (Anthony William Perry)

**ประวัติ**
หวง ซิวเชิง มีพ่อซึ่งเป็นเจ้าหน้าที่ราชการของสหราชอาณาจักร ที่เข้ามายังฮ่องกง ในช่วงที่อังกฤษปกครองฮ่องกง เมื่ออายุได้ 4 ขวบ พ่อก็เดินทางกลับประเทศไป และไม่เคยได้พบกับพ่ออีกเลย โดยครั้งสุดท้ายที่ได้ติดต่อกับพ่อ คือเมื่ออายุ 12 ขวบ ขณะที่เจ้าตัวกำลังป่วยหนักจนถึงขั้นต้องผ่าตัด
หวง ชิวเชิง เข้าสู่วงการบันเทิงเมื่อปี ค.ศ. 1982 ในสังกัดสถานีโทรทัศน์เอทีวี และอยู่ในวงการมานานถึงกว่า 10 ปี จนกระทั่งมีชื่อเสียงมาจากการรับทเป็นพ่อครัวโรคจิตในภาพยนตร์สยองขวัญ ซาลาเปาเนื้อคน ในปี ค.ศ. 1993 จากนั้นจึงได้รับบทส่วนมากเป็นตัวประกอบ แต่มีความสำคัญอย่างยิ่งในเนื้อเรื่องในภาพยนตร์เรื่องต่าง ๆ ตามมา เช่น กู๋หว่าไจ๋ ทั้ง 5 ภาค, รับบทเทพกระบี่ ในฟงอวิ๋น ขี่พายุทะลุฟ้า ในปี ค.ศ. 1998, รับบทจินอ้าว อาจารย์ของหัวอิงสง ใน ขี่พายุดาบเทวดา ปี ค.ศ. 1999, สารวัตรหว่องใน 2 คน 2 คม ทั้ง 3 ภาค และรับบทเป็นพ่อของเจย์ โชว ใน ดริฟท์ติ้ง ซิ่งสายฟ้า ในปี ค.ศ. 2005 และ รักเรา กัลปาวสาน ในปลายปี ค.ศ. 2007
หวง ชิวเชิง เป็นนักแสดงมากฝีมือ ได้รับรางวัลต่าง ๆ มากมายในแวดวงภาพยนตร์ฮ่องกง และเป็นนักแสดงที่เจย์ โชว เคยให้สัมภาษณ์ว่านับถือเสมือนบิดาคนหนึ่งของตนเลยทีเดียว
ผลงานระดับฮอลลีวูดล่าสุด คือ เดอะมัมมี่ 3 คืนชีพจักรพรรดิมังกร ซึ่งเป็นภาคที่ 3 ของภาพยนตร์ฮอลลีวูดชุด เดอะ มัมมี่ โดยภาพยนตร์นี้ได้ออกฉายช่วงปลายเดือนกรกฎาคม ปี ค.ศ. 2008

**ผลงานที่ผ่านมา**

**ภาพยนตร์**
 When Fortune Smiles (1990)- Full Contact (1992)- Hard Boiled (1992)- What a Hero! (1992)- The Eight Immortals Restaurants :The Untold Story (1993)- กู๋หว่าไจ๋ (1996)- Beast Cops (1998)- Metade Fumaca (1999)- My Life As McDull (2001)- The Twins Effect (2003)- Magic Kitchen (2004)- A-1 : Headline (2004)- House Of Fury (2005)- ดริฟท์ติ้ง ซิ่งสายฟ้า (2005)- Isabella (2006)- On The Edge (2006)- Exiled (2006)- รักเรา กัลปาวสาน (2007)- Mr. Cinema (2007)- The Underdog Knight (2008)- Turning Point (2009)- เฉินเจิน หน้ากากฮีโร่ (2010)- ฌ้อปาอ๋อง ศึกแผ่นดินไม่สิ้นแค้น (2011)- The Woman Knight of Mirror Lake (2011)- Ip Man: The Final Fight (2013)

**ละครโทรทัศน์**
 War of the Dragon (1989)- ICAC Investigators 2004 (2004)- Kung Fu Soccer (2004)- The Eight Heroes (2005)
*จิ้งจอกอหังการ ผ่ายุทธจักรหุบเขาหิมะ (2006)
*เจ้าพ่อเซี่ยงไฮ้ (2015)

**อ้างอิง**

**แหล่งข้อมูลอื่น**
  ข้อมูลในIMDb
หมวดหมู่:นักแสดงฮ่องกง
หมวดหมู่:ชาวฮ่องกงเชื้อสายอังกฤษ
หลิว ชิงยฺหวิน

หลิว ชิงยฺหวิน (p=Liú Qīngyún; Sean Lau, Sean Lau Ching-Wan; หรือที่นิยมเรียกว่า หลิว ชิงหวิน) นักแสดงชาวฮ่องกงที่มีชื่อเสียง เกิดเมื่อวันที่ 16 กุมภาพันธ์ ค.ศ. 1964 ที่มณฑลกวางตุ้ง ประเทศจีน 
หลิว ชิงยฺหวินมีชื่อเสียงมาจากการเป็นนักแสดงละครโทรทัศน์หลายเรื่อง เช่น ศึกลำน้ำเลือด, ซิกัง จอมพยศและเจ้าพ่อตลาดหุ้น
ในส่วนของภาพยนตร์ มีผลงานเป็นที่น่าจดจำได้แก่ C’estla Vie, Mon Cheri ในปี ค.ศ. 1993, The Longest Nite ในปี ค.ศ. 1998, Running out of Time ในปี ค.ศ. 1999 และ ปี ค.ศ. 2001, La Brassiere ในปี ค.ศ. 2002, My Left Eye Sees Ghosts ในปี ค.ศ. 2002, My Name is Fame ในปี ค.ศ. 2006, Mad Detective ในปี ค.ศ. 2007 เป็นต้น

**ผลงานด้านการแสดง**

**ละครโทรทัศน์**

**ภาพยนตร์**

**การพากย์**
หลิวเคยเป็นนักพากย์ มีหน้าที่พากย์เสียงให้ภาพยนตร์หลายเรื่อง ดังนี้

**อ้างอิง**

**แหล่งข้อมูลอื่น**
  ข้อมูลในIMDb-  จากเว็บบล็อก 70-90memory
หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:บุคคลจากมณฑลกวางตุ้ง
หมวดหมู่:นักแสดงทีวีบี
ท่าอากาศยานนานาชาติเสียมราฐ

ท่าอากาศยานนานาชาติเสียมราฐ (អាកាសយានដ្ឋានអន្តរជាតិសៀមរាបអង្គរ; อากาสยานฐานอนฺตรชาติเสียมราบ; Siem Reap International Airport, Aéroport International De Siem Reap) คือสนามบินที่ตั้งอยู่ในจังหวัดเสียมราฐ มีขนาดใหญ่เป็นอันดับสองของประเทศกัมพูชาตามท่าอากาศยานนานาชาติพนมเปญ ท่าอากาศยานเสียมราฐเลิกการดำเนินงานทั้งหมดและปิดตัวลงในเดือนตุลาคม ค.ศ. 2023 หลังการดำเนินงานทั้งหมดโอนย้ายไปยังท่าอากาศยานนานาชาติเสียมราฐ–อังกอร์ที่ใหม่กว่า

**รายชื่อสายการบิน**
ปัจจุบันการดำเนินการทั้งหมดถูกโอนย้ายไปยังท่าอากาศยานนานาชาติเสียมราฐ–อังกอร์ตั้งแต่วันที่ 15 ตุลาคม ค.ศ. 2023

**สถิติ**

**ดูเพิ่ม**
 ท่าอากาศยานนานาชาติเสียมราฐ–อังกอร์

**อ้างอิง**

**แหล่งข้อมูลอื่น**
  Siem Reap-Angkor International Airport official website date=2013-10-08  
ส
หมวดหมู่:สิ่งก่อสร้างในจังหวัดเสียมราฐ
หมวดหมู่:ท่าอากาศยานที่ปิดให้บริการแล้ว
หมวดหมู่:ท่าอากาศยานที่ก่อตั้งในปี พ.ศ. 2475
หมวดหมู่:ท่าอากาศยานในประเทศกัมพูชา

ก
หมวดหมู่:สิ่งก่อสร้างในประเทศกัมพูชา
หมวดหมู่:ท่าอากาศยานในทวีปเอเชีย
หมวดหมู่:การขนส่งในประเทศกัมพูชา
พระเจ้าวิลเลิมที่ 3 แห่งเนเธอร์แลนด์

พระเจ้าวิลเลิมที่ 3 แห่งเนเธอร์แลนด์ (Willem III der Nederlanden, พระนามเต็ม วิลเลิม อาเลกซันเดอร์ เปาล์ เฟรเดอริก โลเดอไวก์ ฟัน โอรันเยอ-นัสเซา, พระราชสมภพ 19 กุมภาพันธ์ ค.ศ. 1817, สวรรคต 23 พฤศจิกายน ค.ศ. 1890) เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และอันนา ปัฟลอฟนาแห่งรัสเซีย

**พระราชประวัติเบื้องต้น**
เจ้าชายวิลเลิมประสูติที่กรุงบรัสเซลส์ เป็นพระราชโอรสในพระเจ้าวิลเลิมที่ 2 แห่งเนเธอร์แลนด์ และสมเด็จพระราชินีอันนา ปัฟลอฟนาแห่งรัสเซีย พระราชธิดาในพระเจ้าซาร์พอลที่ 1 แห่งรัสเซีย และสมเด็จพระจักรพรรดินีมาเรีย เฟโอโดรอฟนาแห่งรัสเซีย
ทรงเข้าอภิเษกสมรสกับเจ้าหญิงโซฟีแห่งเวือร์ทเทิมแบร์ค (พระธิดาในพระเจ้าวิลเลียมที่ 1 แห่งเวือร์ทเทิมแบร์คและแกรนด์ดัชเชสแคเทอริน ปัฟลอฟนาแห่งรัสเซีย) ที่เมืองชตุทการ์ท ในวันที่ 18 มิถุนายน ค.ศ. 1839
เมื่อสมเด็จพระราชินีโซฟีเสด็จสวรรคตเมื่อวันที่ 3 มิถุนายน ค.ศ. 1877 ทรงเข้าอภิเษกสมรสอีกครั้งกับเจ้าหญิงเอ็มมาแห่งวัลเด็คและเพือร์ม็อนท์ พระธิดาในเจ้าชายจอร์จ วิคเตอร์ เจ้าชายแห่งวัลเด็คและเพือร์ม็อนท์และเจ้าหญิงเฮเลนาแห่งนัสเซา

**พระราชโอรสพระราชธิดาพระราชนัดดา**

**สมเด็จพระราชินีโซฟีแห่งเวือร์ทเทิมแบร์ค**
 เจ้าชายวิลเลิม เจ้าชายแห่งออเรนจ์ (วิลเลิม นีโกลาส อาเลกซันเดอร์ เฟรเดอริก กาเริล แฮ็นดริก; 4 กันยายน ค.ศ. 1840 - 11 มิถุนายน ค.ศ. 1879)
** ทรงดำรงพระยศเป็น เจ้าชายแห่งออเรนจ์ เป็นองค์รัชทายาทเมื่อวันที่ 17 มีนาคม ค.ศ. 1849- เจ้าชายเมาริทส์แห่งเนเธอร์แลนด์ (วิลเลิม เฟรเดอริก เมาริตส์ อาเลกซันเดอร์ แฮ็นดริก กาเริล; 15 กันยายน ค.ศ. 1843 - 4 มิถุนายน ค.ศ. 1850)- เจ้าชายอเล็กซานเดอร์ เจ้าชายแห่งออเรนจ์ (วิลเลิม อาเลกซันเดอร์ กาเริล แฮ็นดริก เฟรเดอริก; 25 สิงหาคม ค.ศ. 1848 - 21 มิถุนายน ค.ศ. 1884)
** ทรงดำรงพระยศเป็น เจ้าชายออเรนจ์ ต่อจากพระเชษฐาเมื่อวันที่ 11 มิถุนายน ค.ศ. 1879

**สมเด็จพระราชินีเอ็มมาแห่งวัลเด็คและไพร์มอนต์**
 สมเด็จพระราชินีนาถวิลเฮลมินาแห่งเนเธอร์แลนด์ (วิลเฮลมินา เฮเลนา พอลลีน มาเรีย; 31 สิงหาคม ค.ศ. 1880 - 28 พฤศจิกายน ค.ศ. 1962)
** เสด็จขึ้นครองราชย์ต่อจากพระองค์เมื่อวันที่ 23 พฤศจิกายน ค.ศ. 1890
** ทรงเข้าอภิเษกสมรสเมื่อวันที่ 7 กุมภาพันธ์ ค.ศ. 1901 กับ เจ้าชายเฮนดริค วลาดิมีร์ อัลแบรชท์ เอิร์นส์ ดยุกแห่งเมคเลินบวร์ค-ชเวรีน (19 เมษายน ค.ศ. 1876 - 3 กรกฎาคม ค.ศ. 1934)
** สละราชสมบัติให้แก่พระราชธิดา (เจ้าหญิงยูเลียนา) เมื่อวันที่ 4 กันยายน ค.ศ. 1948
*** สมเด็จพระราชินีนาถยูเลียนาแห่งเนเธอร์แลนด์ (ยูเลียนา หลุยส์ เอ็มมา มาเรีย วิลเฮลมินา; 30 เมษายน ค.ศ. 1909 - 20 มีนาคม ค.ศ. 2004)
**** ทรงขึ้นครองราชย์ต่อจากพระชนนีเมื่อวันที่ 4 กันยายน ค.ศ. 1948 เมื่อมีพระชันษา 39 พรรษา
**** ทรงเข้าอภิเษกสมรสเมื่อวันที่ 7 มกราคม ค.ศ. 1937 กับเคานท์ แบร์นฮาร์ท เลโอโพลด์ ฟรีดริช เอเบอร์ฮาร์ด จูเลียส เคิร์ต คาร์ล กอทท์ฟรีช แห่งลิพเพอ-บีสเทอร์เฟ็ลท์ (29 มิถุนายน ค.ศ. 1911 - 1 ธันวาคม ค.ศ. 2004)
**** ทรงสละราชสมบัติให้แก่พระราชธิดาพระองค์ใหญ่ (เจ้าหญิงเบียทริกซ์) เมื่อวันที่ 30 เมษายน ค.ศ. 1980
2433
หมวดหมู่:พระมหากษัตริย์เนเธอร์แลนด์
หมวดหมู่:พระมหากษัตริย์หมู่เกาะอินเดียตะวันออกของเนเธอร์แลนด์
หมวดหมู่:บุคคลจากบรัสเซลส์
หมวดหมู่:ราชวงศ์ออเรนจ์-นัสเซา
หมวดหมู่:ดยุกแห่งลิมบืร์ค
หมวดหมู่:ดยุกแห่งลักเซมเบิร์ก
ถนนปราจีนธานี

ถนนปราจีนธานี หรือ ทางหลวงแผ่นดินหมายเลข 320 สายศาลนเรศวร–สถานีรถไฟปราจีนบุรี เริ่มต้นจากแยกจากถนนสุวรรณศรสายเก่า (ทางหลวงแผ่นดินหมายเลข 3649) กับ ทางหลวงแผ่นดินหมายเลข 3077 ที่ทางแยกศาลนเรศวร ตำบลบ้านพระ อำเภอเมืองปราจีนบุรี จังหวัดปราจีนบุรี ผ่านแยกตัดกับทางหลวงชนบท ปจ.3008 ที่แยกดงหัวโขด ผ่านแยกตัดกับถนนสุวรรณศร (สายใหม่) ผ่านตำบลดงพระราม สิ้นสุดบริเวณจุดตัดทางรถไฟสายตะวันออก บริเวณหน้าค่ายจักรพงษ์ เขตเทศบาลเมืองปราจีนบุรี มีระยะทางรวม 7 กิโลเมตร

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
320
3-320
ปราจีนธานี
หมวดหมู่:สิ่งก่อสร้างในอำเภอเมืองปราจีนบุรี
พระอัพภันตราพาธพิศาล (กำจร พลางกูร)

ศาสตราจารย์ นายแพทย์ อำมาตย์ตรี พระอัพภันตราพาธพิศาล (กำจร พลางกูร) ราชบัณฑิตกิตติมศักดิ์ เป็นแพทย์ชาวไทย เคยดำรงตำแหน่งสำคัญของการศึกษาทางการแพทย์โดยดำรงตำแหน่งคณบดีคณะแพทยศาสตร์และศิริราชพยาบาล จุฬาลงกรณ์มหาวิทยาลัย สมาชิกวุฒิสภา และอาจารย์ผู้ทรงคุณวุฒิและรักษาการหัวหน้าแผนกอิสระเภสัชกรรมศาสตร์แห่งจุฬาลงกรณ์มหาวิทยาลัย
กำจร พลางกูร เกิดในกรุงเทพมหานคร เริ่มต้นศึกษาระดับมัธยมศึกษา ณ โรงเรียนเทพศิรินทร์ จากนั้นได้ทุนเล่าเรียนหลวงไปศึกษาต่อทางการแพทย์ เป็นสมาชิกของราชวิทยาลัยการศัลยกรรมประเทศอังกฤษและสำเร็จการศึกษาจากราชวิทยาลัยการแพทย์ประเทศอังกฤษ ภายหลังสำเร้จการศึกษาแล้ว กำจรเข้าดำรงตำแหน่งอาจารย์ประจำคณะแพทยศาสตร์และศิริราชพยาบาล จุฬาลงกรณ์มหาวิทยาลัย เริ่มสอนในวิชาชีวเคมีเมื่อปี พ.ศ. 2460 ควบคู่กับการประกอบวิชาชีพแพทย์ในโรงพยาบาลศิริราช ต่อมากำจรได้รับเลือกให้เป็นหัวหน้าภาควิชากายวิภาคศาสตร์ช่วงปี พ.ศ. 2481 - 2485 ควบคู่กับการดำรงตำแหน่งคณบดีคณะแพทยศาสตร์และศิริราชพยาบาล จุฬาลงกรณ์มหาวิทยาลัย ในช่วงปี พ.ศ. 2481 - 2486 ทั้งนี้กำจรได้ดำรงตำแหน่งรักษาการแผนกอิสระเภสัชกรรมศาสตร์แห่งจุฬาลงกรณ์มหาวิทยาลัยในช่วง พ.ศ. 2481 - 2482 อีกด้วย
กำจร พลางกูร ดำรงตำแหน่งเป็นผู้บัญชากรคนแรกของมหาวิทยาลัยแพทยศาสตร์ ในช่วง พ.ศ. 2485 - 2488 และร่วมก่อตั้งแพทยะสมาคมแห่งกรุงสยาม ซึ่งมีลำดับต่อมาเป็นแพทยสมาคมแห่งประเทศไทยในพระบรมราชูปถัมภ์ เมื่อวันที่ 25 ตุลาคม พ.ศ. 2464

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ฐานข้อมูลdate=2008-06-09 -  ฐานข้อมูลdate=2007-08-21  - 25k-  ฐานข้อมูลdate=2010-03-15 
หมวดหมู่:แพทย์ชาวไทย
อัพภันตราพาธพิศาล
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะแพทยศาสตร์และศิริราชพยาบาล จุฬาลงกรณ์มหาวิทยาลัย
หมวดหมู่:บุคคลจากคณะเภสัชศาสตร์ จุฬาลงกรณ์มหาวิทยาลัย
หมวดหมู่:อธิการบดีมหาวิทยาลัยมหิดล
หมวดหมู่:สมาชิกวุฒิสภาไทยแบบแต่งตั้ง
หมวดหมู่:อาจารย์คณะเภสัชศาสตร์
หมวดหมู่:อาจารย์คณะแพทยศาสตร์
หมวดหมู่:ราชบัณฑิตกิตติมศักดิ์
หมวดหมู่:บรรดาศักดิ์ชั้นหลวง
หมวดหมู่:ผู้ได้รับเครื่องราชอิสริยาภรณ์ ท.ช.
พระยาวิกรมรัตนสุภาษ (ชม ศุขะวณิช)

อำมาตย์เอก พระยาวิกรมรัตนสุภาษ (ชม ศุขะวณิช) เคยดำรงตำแหน่งประธานศาลฎีกา ระหว่าง 1 เมษายน พ.ศ. 2477 ถึง ธันวาคม พ.ศ. 2483 ศึกษาที่โรงเรียนเทพศิรินทร์ เป็นนักเรียนทุนเล่าเรียนหลวงของโรงเรียนที่มีชื่อจารึกอยู่บนกระดานทองของโรงเรียน 
เป็นอธิบดีศาลฎีกา เมื่อ วันที่ 1 เมษายน พ.ศ. 2477 รับผิดชอบในงานของศาลฎีกา ต่อมาวันที่ 12 ตุลาคม พ.ศ. 2482 ได้มีพระราชบัญญัติแก้ไขเพิ่มเติมพระธรรมนูญศาลยุติธรรม พุทธศักราช 2482 เปลี่ยนชื่ออธิบดีศาลฎีกา เป็น ประธานศาลฎีกา ตำแหน่งอธิบดีศาลฎีกาหรือตำแหน่งประธานศาลฎีกา เป็นประธานในราชการฝ่ายตุลาการ ได้ดำรงตำแหน่งประธานศาลฎีกา (ในชื่อใหม่นี้เป็นคนแรก) มาจนกระทั่งเดือนธันวาคม พ.ศ. 2483

**อ้างอิง**
หมวดหมู่:นักกฎหมายชาวไทย
วิกรมรัตนสุภาษ
หมวดหมู่:ประธานศาลฎีกาไทย
หมวดหมู่:บุคคลจากโรงเรียนเทพศิรินทร์
วิกรมรัตนสุภาษ
คนหอนขี้เรื้อน ในคืนเดือนเสี้ยว

คนหอนขี้เรื้อน ในคืนเดือนเสี้ยว เป็นภาพยนตร์ไทยที่ออกฉายเมื่อวันที่ 13 มกราคม พ.ศ. 2548 กำกับโดย วิโรจน์ ทองชิว และออกจำหน่ายโดย พระนครฟิล์ม

**เนื้อเรื่องย่อ**
สิงห์ (ทศพร รถกิจ) กับ ใหญ่ (จ๊อด เชิญยิ้ม) กำลังล่าหมาป่าตัวสุดท้ายที่กัด เดือน (ปริญญาทิพย์ หนูเทศ) เมียสาวของสิงห์ที่ท้องแก่ ที่ตึกต้องห้ามมี ตาย้อย(โย่ง เชิญยิ้ม)กับหลาน ชื่อ อนิรุธ (สายัณห์ ดอกสะเดา) อาศัยอยู่ เป็นทายาทหมาป่าตัวสุดท้าย ที่ยังวัยเยาว์จึงถูกตาย้อยกักขังล่ามโซ่ไว้อย่างปลอดภัย ภายในห้องลับ ๆ ภายในตึกจึงเป็นที่มาของตึกต้องห้าม ซึ่งไม่มีใครกล้าย่างกรายเข้าไป แม้กระทั่งซอยที่เป็นที่ตั้งของตัวตึกก็ยังไม่มีใครกล้าเดินเฉียดเข้าไป คงมีแต่ แฟร้งค์ (โหน่ง ชะชะช่า)หนุ่มคุ้ยเขี่ยเท่านั้นที่หนีการไล่กระทืบจาก น้าแดง(ค่อม ชวนชื่น)กับถั่วดำ (สังข์ ดอกสะเดา)เข้ามาหลบภัยในซอยต้องห้ามและรอดตัวได้ทุกครั้ง แต่แล้วครั้งสุดท้ายนี้เอง ที่แฟร้งค์ไม่สามารถออกจากซอยได้ เนื่องจากน้าแดงกับไอ้ถั่วดำเฝ้าอยู่ปากซอยแฟร้งค์จึงหลบเข้าไปในตัวตึกต้องห้าม และคืนนั้นเป็นคืนที่พระจันทร์เต็มดวง จึงโดนอนิรุธ ผู้กลายร่างเป็นหมาป่ากัดเข้าที่ต้นคอ แฟร้งค์หนีออกมาได้ด้วยความงุนงง ขุนเดช(สมเล็ก ศักดิกุล) หัวหน้าแก๊งค์คุ้ยเขี่ยผู้ฉ้อฉลและมี ขุนหนวก(สุเทพ สีใส)เลขาประจำตัวขุนเดชทราบเรื่องที่น้าแดงกับไอ้ถั่วดำไม่สามารถนำตัวแฟร้งค์มาร่วมแก๊งค์ได้ เนื่องจากแฟร้งค์หนีเข้าไปซ่อนตัวอยู่ในซอยต้องห้ามทุกครั้ง ขุนเดช จึงมอบหน้าที่นี้ให้กับ ฉู่ฉี่(เดบาร่าห์ ซี)ดำเนินการต่อ ฉู่ฉี่ หญิงสาววัย 18 ปี ที่ทั้งห้าวและบ้าบิ่นมีความสนิทสนมกับแฟร้งค์อยู่แล้ว จึงเข้ามาชักชวนแฟร้งค์ให้เข้าแก๊งค์ แต่แฟร้งค์ไม่ยอมเพราะกลัวขุนเดชขี้โกง ฉู่ฉี่สังเกตเห็นแฟร้งค์มีพฤติกรรมคล้ายหมาขึ้นทุกที จนฉู่ฉี่แปลกใจแต่แฟร้งค์ก็ปฏิเสธทุกครั้งไป สิงห์กับใหญ่ก็ว่าจ้างให้ขุนเดชกับพวกแก๊งค์คุ้ยเขี่ยช่วยสืบหาตัวหมาป่า
คืนนี้เดือนเสี้ยวแฟร้งค์ เกิดอาการเจ็บปวดขึ้นตามร่างกายและกลายร่างเป็นหมาป่าในที่สุด แต่สารรูปกลับไม่เหมือนหมาป่าตามตำนาน แต่กลับเป็นหมาป่าขี้เรือน ในขณะที่ฉู่ฉี่โดนพวกน้าแดงกับไอ้ถั่วดำฉุดกระชากหมายจะปลุกปล้ำ พอดีที่แฟร้งค์กลายร่างเป็นหมาป่าขี้เรื้อนและตามไปช่วยฉู่ฉี่ไว้ได้ น้าแดงไอ้ถั่วดำจึงแจ้งพวกขุนเดช สิงห์ใหญ่และพวกแก๊งค์ คุ้ยเขี่ยให้บุกเข้าไปในตึกต้องห้าม และพบตาย้อยกับอนิรุธ แต่อนิรุธหนีไปได้และสวนกันกับแฟร้งค์หมาป่าขี้เรือนสิงห์กับใหญ่และคนอื่น ๆ คิดว่าแฟร้งค์เป็นหมาป่าขี้เรื้อน เป็นตัวที่กัดเดือนจึงตามล่าเอาชีวิตเพื่อควักหัวใจไปให้เดือนกินแต่ขุนเดชไม่ได้ตามไปแต่กลับจับอนิรุธที่ร่างกายอ่อนแอหลบซ่อนตัวอยู่บริเวณหน้าตึก ต่อมาฉู่ฉี่คิดว่าแฟร้งค์เป็นหมาป่าขี้เรื้อนจึงมาพบตาย้อยเพื่อให้ช่วยรักษา แต่อนิรุธถูกขุนเดชจับตัวไป ฉู่ฉี่กับ ตาย้อย จึงแอบเข้าไปช่วยอนิรุธออกมาได้ ขุนเดชรู้โกรธมากจึงกลายร่างเป็นหมาป่าและตามล่าตัวอนิรุธ ส่วนสิงห์กับใหญ่ก็ตามล่าแฟร้งค์หมาป่าขี้เรือนอย่างกระชั้นชิด แล้วสิ่งที่คาดไม่ถึงก็เกิดขึ้นเมื่ออนิรุธที่ร่างกายอ่อนแอกับแฟร้งค์หมาป่าขี้เรือนวิ่งชนกันจังเบ้อเริ่มและกลายร่างเป็นหมาป่าที่ทั้งสูงทั้งใหญ่และน่ากลัว ทำให้ฉู่ฉี่ถึงกับตะลึงกับภาพที่เห็นสิงห์กับใหญ่จำหมาป่าขุนเดชได้และรู้ความจริงว่าขุนเดชคือหมาป่าที่ตัวเองล่าอยู่

**อ้างอิง**
  ข้อมูลหนังเรื่องคนหอนขี้เรื้อนในคืนเดือนเสี้ยว- title=คนหอนขี้เรื้อน ในคืนเดือนเสี้ยว (2005)
หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ไทยที่ออกฉายในปี พ.ศ. 2548
ซงเหียน

ซงเหียน เป็นทหารของลิโป้ ต่อมาได้หักหลังลิโป้ และไปสวามิภักดิ์ต่อโจโฉ  ซงเหียนถูกสังหารเมื่อครั้งรบกับงันเหลียง ทหารเอกของอ้วนเสี้ยว
หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
หมวดหมู่:วุยก๊ก
กระดูกขา

กระดูกขา (Leg bones) ประกอบด้วยกระดูก 8 ชิ้น (ข้างละ 4 ชิ้น) อาจหมายถึง- กระดูกต้นขา (Femur)- กระดูกสะบ้า (Patella)- กระดูกแข้ง หรือกระดูกทิเบีย (Tibia)- กระดูกน่อง หรือกระดูกฟิบูลา (Fibula)
หมวดหมู่:กระดูกของรยางค์ล่าง
หมวดหมู่:กระดูกยาว
กูดเกิร์ลกอนแบด

กูดเกิร์ลกอนด์แบด (Good Girl Gone Bad) คือสตูดิโออัลบั้มลำดับที่สามของริอานน่า นักร้องแนวอาร์แอนด์บีเชื้อสายอเมริกัน ออกจำหน่ายเมื่อวันที่ 4 มิถุนายน พ.ศ. 2550 ในยุโรปและวันที่ 5 มิถุนายน พ.ศ. 2552 ในสหรัฐอเมริกา อัลบั้มนี้ประสบความสำเร็จโดยขึ้นชาร์ตอันดับ 1 ใน 10 ใน 25 ประเทศทั่วโลก โดยอัลบั้มนี้ริอานน่าได้ทำงานร่วมกับโปรดิวเซอร์หลายคน อาทิ อีวาน โรเจอร์ส, คาร์ล เสตอร์เคน, และทิมเบอร์แลนด์ รวมทั้งนี-โย่ ซึ่งร่วมประพันธ์เพลงบางเพลงในอัลบั้มนี้ เพลงในอัลบั้มเป็นการผสมผสานระหว่างอัปเทมโปและบัลลาดส์ ทำให้อัลบั้มนี้ได้รับการวิจารณ์เชิงบวกเป็นส่วนใหญ่ และได้รับการเสนอชื่อเข้าชิงรางวัลแกรมมี่ในปี พ.ศ. 2551 กว่า 6 รางวัลจาก 9 รางวัล อัลบั้มนี้นับว่าเป็นอัลบั้มที่ประสบความสำเร็จสูงสุดของริอานน่าเมื่อเปรียบเทียบกับอัลบั้มที่ผ่านมา ได้แก่ มิวสิกออฟเดอะซัน และ อะเกิร์ลไลค์มี
หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงของรีแอนนา
หมวดหมู่:อัลบั้มเพลงของค่ายเดฟแจมเรเคิดดิงส์
หมวดหมู่:อัลบั้มเพลงที่ผลิตโดยสตาร์เกต
ฟูลมูนปาร์ตี้

ฟูลมูนปาร์ตี้ (Full Moon Party แปลว่า งานฉลองพระจันทร์วันเพ็ญ) เป็นงานฉลองบนชายหาด จัดขึ้นที่หาดริ้น เกาะพะงัน จังหวัดสุราษฎร์ธานี ทุก ๆ คืนวันพระจันทร์เต็มดวง

**ประวัติ**
งานฉลองมีจุดเริ่มต้นมาจากการจัดงานเลี้ยงส่งขอบคุณให้กับกลุ่มนักท่องเที่ยวประมาณ 20-30 คนเมื่อ พ.ศ. 2528 ที่ดิสโกเทคซึ่งอยู่ไม่ไกลจากชายหาดนัก ต่อมาฟูลมูนปาร์ตี้ก็เป็นที่นิยมอย่างรวดเร็วจากการบอกต่อกันไปปากต่อปาก จนกระทั่งปัจจุบันมีผู้เข้าร่วมถึง 20,000-30,000 คนต่อครั้ง บาร์ทุกร้านที่อยู่บนชายหาดของหาดริ้นจะยังคงเปิดอยู่และเล่นเพลงประเภทอาร์แอนด์บี เฮาส์ และเร็กเก้ หลังจากพระอาทิตย์ตก และงานฉลองจะจัดต่อเนื่องไปจนกระทั่งพระอาทิตย์ขึ้นของวันใหม่
ปัจจุบัน งานฟูลมูนปาร์ตี้ เกาะพะงัน ได้กลับมาจัดเป็นปกติหลังจากสถานการณ์ Covid-19 ที่ทำให้งานต้องงดไปประมาณ 2 ปี ในช่วง ค.ศ 2020 ถึงต้นปี 2022 

**ปฏิทินจัดงาน**
ฟูลมูนปาร์ตี้จัดขึ้นทุกวันขึ้น 15 ค่ำ (วันพระจันทร์เต็มดวง) ณ หาดริ้น เกาะพะงัน หากตรงกับวันพระใหญ่ ได้แก่ วันมาฆบูชา วันวิสาขบูชา วันอาสาฬหบูชา วันเข้าพรรษา วันออกพรรษา จะทำการเลื่อนวันจัดกิจกรรมไปวันถัดไป เนื่องจากกฏหมายปัจจุบันห้ามจำหน่ายสุราและเครื่องดื่มแอลกอฮอล์ในวันพระใหญ่ ฟูลมูนปาร์ตี้ประจำเดือนจะจัดขึ้นในคืนพระจันทร์เต็มดวง แต่บางครั้งคืนหนึ่งก่อนหรือหลัง

**การเดินทางไปร่วมงาน**
ปัจจุบันนักท่องเที่ยวที่ประสงค์จะร่วมงานฟูลมูนปาร์ตี้ สามารถเลือกพักได้ 2 เกาะคือ บนเกาะพะงันเอง ที่เป็นสถานที่จัดงาน และพักที่เกาะสมุยโดยจะมีบริการเรือ Speedboat ข้ามไปมาระหว่างเกาะสมุย - พะงัน (หาดริ้น สถานที่จัดงาน) จะมีรอบเรือทุกชั่วโมงเริ่มประมาณช่วงเย็น ไปถึงก่อนเที่ยงคืน และเรือขากลับเริ่มประมาณตีหนึ่ง ถึงตีห้า ใช้เวลานั่งเรือประมาณ 20-25 นาที
หากนักท่องเที่ยวที่พักเกาะพะงัน สามารถเดินทางไปเกาะพะงันได้หลายวิธี เช่นจากสุราษฏร์ธานี ให้ข้ามฝั่งที่ท่าเรือดอนสัก มีเรือบริการ เช่น ซีทรานเฟอรรี่ และราชาเฟอรรี่ ใช้เวลานั่งเรือประมาณ 2.30 ชั่วโมง หรืออีกวิธีที่สะดวกรวดเร็วกว่าคือ นั่งเครื่องบินลงเกาะสมุย แล้วลงต่อเรือข้ามฟากไปเกาะพะงัน โดยปัจจุบันมีรอบเรือบริการวันละประมาณ 2-3 เที่ยว

**ในวัฒนธรรมร่วมสมัย**
ฟูลมูนปาร์ตี้เคยเป็นฉากสำคัญของภาพยนตร์หลายเรื่อง เช่น เดอะบีช, Last Stop for Paul และปิดเทอมใหญ่ หัวใจว้าวุ่น

**ภาพ**

**อ้างอิง**

**แหล่งข้อมูลอื่น**
 Ko Pha Ngan
หมวดหมู่:ชายหาดในประเทศไทย
หมวดหมู่:การท่องเที่ยวในจังหวัดสุราษฎร์ธานี
หมวดหมู่:งานสังสรรค์
หมวดหมู่:อำเภอเกาะพะงัน
สถานีย่อย:การทหาร/วันนี้ในอดีต/18 กรกฎาคม

18 กรกฎาคม- พ.ศ. 2485 (ค.ศ. 1942) - สงครามโลกครั้งที่สอง: เยอรมนีทดสอบเครื่องบินแมซเซอร์สมิท เอ็มอี-262 ซึ่งใช้เครื่องยนต์เจ็ต เป็นครั้งแรก
จดหมายเหตุเดือนกรกฎาคม
การบริหารงานยุติธรรม

การบริหารงานยุติธรรม  (Justice Administration (JA))  เป็นการบริหารจัดการงาน ที่เกี่ยวข้องกับระบบงานยุติธรรม ได้แก่ องค์กรตำรวจ อัยการ ศาล ราชทัณฑ์และคุมประพฤติ โดยเฉพาะเรื่องหลักการบริหาร
การบังคับใช้กฎหมายอาญา การแก้ปัญหาการกระทำความผิดในสังคม ตลอดทั้งการบริหารเพื่อความปลอดภัยภายในองค์กรเอกชน
1. ในภาคเอกชน ทำงานบริษัทเอกชนในแผนกานบริหารความสงบและความปลอดภัย เกี่ยวกับบุคลากรและกิจการของบริษัทโดยทั่วไป แผนกวิจัยและการวางแผน
2. ในภาครัฐบาล- สำนักงานตำรวจแห่งชาติ แผนกสวัสดิภาพเยาวชน พนักงานสอบสวน กองการเจ้าหน้าที่ แผนกวินัยและวางแผนพัฒนา- กรมราชทัณฑ์ ทำงานหน้าที่นักสังคมสงเคราะห์ประจำทุกเรือนและทัณฑสถาน ทำงานในกองต่าง ๆ ได้ทุกกอง เช่น กองทัณฑวิทยา กองคุมประพฤติ กองพักการลงโทษ กองฝึกอบรม เป็นต้น- กรมการพัฒนาชุมชน ทำหน้าที่พัฒนากรประจำเขตต่าง ๆ- กรมการปกครอง ทำหน้าที่ปลัดอำเภอ- กระทรวงยุติธรรม- กรมคุมประพฤติ ทำหน้าที่พนักงานคุมประพฤติประจำศาลทุกจังหวัด- ศาลเยาวชนและครอบครัว ทำหน้าที่เป็นพนักงานคุมประพฤติ ประจำศาลเยาวชนและครอบครัวที่มีอยู่ทุกศาล- กรมบังคับคดี ทำหน้าที่ประสานงานติดตามคดี- ศาลทุกศาล ทำหน้าที่เป็นจ่าศาล ดูแลกิจการกระบวนการยุติธรรมและธุรการทั่วไป- สถาบันพัฒนาข้าราชการตุลาการ ทำหน้าที่เป็นนักวิชาการ ดำเนินงานและประสานงานในการจัดฝึกอบรม และวางแผนพัฒนางานของศาลโดยทั่วไป
3. ในภาครัฐวิสาหกิจและธนาคาร ทำงานแผนกบุคลากรกองการเจ้าหน้าที่เพื่อควบคุมและรักษาไว้ซึ่งระเบียบ กฎ ข้อบังคับและอื่นๆ เป็นผู้ประสานงานกับหน่วยงานอื่นในกรณีมีปัญหาพิพาทและการใช้กฎหมายโดยทั่วไป รวมทั้งทำงานแผนกวางแผนและพัฒนา

**การศึกษาต่อในประเทศไทย**
ผู้จบการศึกษาปริญญาตรีสาขาบริหารงานยุติธรรมและความปลอดภัย สามารถสอบเข้าศึกษาต่อในระดับปริญญาโททั้งในและต่างประเทศ ในประเทศไทย ได้แก่ คณะรัฐศาสตร์ สาขาอาชญาวิทยาและงานยุติธรรม จุฬาลงกรณ์มหาวิทยาลัย, คณะรัฐศาสตร์และนิติศาสตร์ สาขาการบริหารงานยุติธรรมและสังคม มหาวิทยาลัยบูรพา, คณะสังคมศาสตร์ สาขาบริหารงานยุติธรรม มหาวิทยาลัยเกษตรศาสตร์, คณะสังคมสงเคราะห์ศาสตร์ สาขานโยบายและการบริหารงานยุติธรรม มหาวิทยาลัยธรรมศาสตร์, คณะสังคมศาสตร์และมนุษยศาสตร์ สาขาอาชญาวิทยาและงานยุติธรรม มหาวิทยาลัยมหิดล และคณะรัฐประศาสนศาสตร์ สาขาบริหารงานยุติธรรม สถาบันบัณฑิตพัฒนบริหารศาสตร์
เบรนแดน เฟรเซอร์

เบรนแดน เจมส์ เฟรเซอร์ (Brendan James Fraser) เกิดวันที่ 3 ธันวาคม พ.ศ. 2511 เป็นนักแสดงชาวแคนาดา-อเมริกัน

**ประวัติ**
เบรนแดน เฟรเซอร์ เกิดที่เมืองอินดีแอนาโพลิส รัฐอินดีแอนา เป็นบุตรของปีเตอร์ เฟรเซอร์ ผู้บริหารการท่องเที่ยวชาวแคนาดาซึ่งเดินทางและย้ายที่อยู่อยู่บ่อยครั้ง เขาศึกษาระดับอุดมศึกษาที่ Cornish College of the Arts ในซีแอตเติล และมีผลงานแสดงภาพยนตร์เรื่องแรกคือเรื่อง Dogfight จากนั้นแสดงในเรื่อง Encino Man ประชันบทกับ พอลลี่ ชอร์ หลังจากนั้นมีบทในภาพยนตร์เรื่อง School Ties โดยรับบทเป็นนักเรียนหนุ่มชาวยิวที่ดีเด่นทั้งเรื่องเรียนและการกีฬา ในภาพยนตร์เรื่องนี้มีดาราร่วมแจ้งเกิดอย่าง แมทท์ เดมอน, เบน แอฟเฟล็ค และคริส โอ ดอนเนล 
หลังจากนั้นเขารับบทที่เบาลงอย่างเช่น Airheads, The Scout , George of the Jungle และ With Honors หลังจากนั้นเขาได้แสดงใน ในเรื่อง Gods and Monsters ซึ่งได้รับการเสนอชื่อเข้าชิงรางวัลออสการ์ด้วย และต่อมาแสดงในภาพยนตร์ฟอร์มยักษ์เรื่อง เดอะมัมมี่ คืนชีพคำสาปนรกล้างโลก ซึ่งสร้างชื่อให้กับเขา

**ผลงานภาพยนตร์**

**อ้างอิง**
  เบรนแดน เฟรเซอร์ (Brendan Fraser) date=2008-08-10  movieseer.com
หมวดหมู่:นักแสดงอเมริกัน
หมวดหมู่:นักแสดงแคนาดา
หมวดหมู่:บุคคลจากอินเดียแนโพลิส
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:โรงพยาบาลในจังหวัดปราจีนบุรี

ปราจีนบุรี
หมวดหมู่:โครงสร้างพื้นฐานในจังหวัดปราจีนบุรี
หมวดหมู่:องค์การในจังหวัดปราจีนบุรี
สถานีย่อย:การทหาร/วันนี้ในอดีต/19 กรกฎาคม

19 กรกฎาคม- พ.ศ. 2413 (ค.ศ. 1870) - สงครามฝรั่งเศส-ปรัสเซีย: ฝรั่งเศสประกาศสงครามกับปรัสเซีย
จดหมายเหตุเดือนกรกฎาคม
ฮารูนะ อันโนะ

ฮารูนะ อันโนะ   (Anno Haruna) เกิดในวันที่ 9 เมษายน ปี พ.ศ. 2531 ในจังหวัดคูมาโมโตะ ประเทศญี่ปุ่น  เป็นดาราไอดอล ชาวญี่ปุ่น

**ประวัติ**
แจ้งเกิดจากการเป็นดาราไอดอล U-15  มีผลงานทั้งการ ถ่ายแบบหนังสือ และถ่ายแบบ VDO. 

**ข้อมูลส่วนตัว**
 ชื่อจริง : ฮารูนะ อันโนะ   (Anno Haruna) - วันเกิด : 9- สถานที่เกิด : จังหวัดคูมาโมโตะ  ประเทศญี่ปุ่น- สัดส่วน : B80 / W59 / H85- ส่วนสูง : 158 ซม.- น้ำหนัก : 45 กิโลกรัม - สีที่ชอบ : สีม่วง- กรุ๊ปเลือด : AB- งานอดิเรก : ดูหนัง , อ่านหนังสือ - ความสามารถพิเศษ : ว่ายน้ำ , ภาษาอังกฤษ - สังกัดค่าย :  T o k y o z u k a n date=2008-08-08 

**ผลงาน**

**แหล่งข้อมูลอื่น**
  เวปไซต์อย่างเป็นทางการ -  Tokyozukan date=2008-06-17  
หมวดหมู่:ไอดอลญี่ปุ่น
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากจังหวัดคูมาโมโตะ
ทูบีนัมเบอร์วัน (นิตยสาร)

สำหรับโครงการในชื่อเรียกเดียวกันนี้ ดูบทความที่ ทูบีนัมเบอร์วัน
สำหรับเพลงในชื่อเรียกเดียวกันนี้ ดูบทความที่ ทูบีนัมเบอร์วัน (เพลง)
นิตยสารทูบีนัมเบอร์วัน เป็นนิตยสารที่นำเนื้อหาสาระความรู้ในการใช้ดำรงชีวิตให้เกิดประโยชน์ของเยาวชนและวัยรุ่น เพื่อให้เยาวชนและวัยรุ่นห่างไกลจากยาเสพติด นอกจากนี้ในนิตยสารยังมีภาพและเนื้อหากิจกรรมและสาระความบันเทิง เป็นประจำทุกเดือน เฉพาะสมาชิกที่ได้สมัครนิตยสารเท่านั้น

**อ้างอิง**
 เว็บไซด์โครงการทูบีนัมเบอร์วัน

**ดูเพิ่ม**
ทูบีนัมเบอร์วัน
ท
หมวดหมู่:นิตยสาร
หมวดหมู่:นิตยสารในประเทศไทย
กรดออกซาลิก

กรดออกซาลิก (Oxalic Acid) เป็นสารประกอบอินทรีย์ซึ่งมีสูตรโมเลกุล H2C2O4 และมีความเป็นกรดสูงกว่ากรดน้ำส้ม (Acetic Acid) 10000 เท่า เมื่ออยู่ในรูปของประจุจะเรียกว่า ออกซาเลต (oxalate) ซึ่งเป็นตัวรีดิวส์ ที่ดีเหมือนกับหมู่ลิแกนด์ (ligand) ในสารประกอบเชิงซ้อน โลหะไอออนจะไม่ละลายน้ำเมื่อรวมกับออกซาเลต เช่น แคลเซียมออกซาเลต (Calcium Oxalate) ซึ่งเป็นนิ่วที่พบในไต
กรดออกซาลิกมีมวลโมเลกุล 90.03 g/mol (anhydrous) ความหนาแน่น 1.90 g/cm³ (dehydrate) จุดหลอมเหลว 101-102 °C (dehydrate) กรดออกซาลิกสามารถเตรียมได้จากการออกซิไดซ์น้ำตาลกลูโคสด้วยกรดไนตริก โดยมี vanadium pentoxide เป็นตัวเร่งปฏิกิริยา หรือในระดับอุตสาหกรรมที่ต้องการผลิตในปริมาณที่มากจะใช้ โซเดียมไฮดรอกไซด์ ที่ร้อนดูดรับก๊าซ คาร์บอนมอนออกไซด์ ภายใต้ความดันสูงซึ่งจะได้ โซเดียมออกซาเลต เป็นผลิตภัณฑ์
กรดออกซาลิกจะทำปฏิกิริยาให้สารประกอบ carboxylic acid อื่นๆเช่น สารประกอบ ester (dimethyloxalate), สารประกอบ acid chloride (oxalyl chloride) เป็นต้น ออกซาเลต (oxalate) ซึ่งเป็นคู่เบส (conjugate base) ของกรดออกซาลิก ยังเป็นลิแกนด์ที่ดีในการเกิดสารประกอบเชิงซ้อน โดยมีลักษณะเป็น bidentate ligand ซึ่งจะให้ 2 อิเล็กตรอนและจับกลุ่มเป็นวง 5 เหลี่ยม (MO2C2) เช่น potassium ferrioxalate, K3Fe (C2O4) 3 หรือเป็นยา Oxaliplatin โดยมีโลหะอะตอมกลางเป็นแพลทินัม ใช้ในทางเคมีบำบัดให้กับผู้ป่วยโรคมะเร็ง
กรดออกซาลิกสลายตัวได้เมื่อโดนความร้อน 120 องศา ขึ้นไป จะพบมากในพืช เช่น พืชตระกูล Sorrel ในกลุ่ม Oxalis หรือที่รู้จักกันคือ ส้มกบ หรือหญ้าเกล็ดหอยจีน

**อ้างอิง**
หมวดหมู่:สารเคมีในบ้าน
หมวดหมู่:กรดไดคาร์บอกซิลิก
ลายรดน้ำ

ลายรดน้ำ บนฝาผนังวัดสุทัศน์
ลายรดน้ำ เป็นงานประณีตศิลป์ของไทยชนิดหนึ่ง จัดอยู่ในงานจิตรกรรมประเภทสีเอกรงค์ สันนิษฐานว่ามีมาตั้งแต่กรุงสุโขทัยเป็นราชธานี จากหลักฐานในจดหมายเหตุกรุงสยามและกรุงจีน ซึ่งบรรยายถึง พ่อขุนรามคำแหงทรงเจริญพระอักษรแต่งตั้งราชทูตไปเจริญสัมพันธไมตรีกับจีนโดยการเขียนพระราชสาส์นเป็นลายรดน้ำ งานประเภทลายรดน้ำได้แพร่หลายและเป็นที่นิยมเรื่อยมาจนถึงสมัยอยุธยา และต่อมาถึงสมัยรัตนโกสินทร์
ลายรดน้ำเป็นลวดลายหรือภาพ รวมไปถึงภาพประกอบลายต่าง ๆ ที่ปิดด้วยทองคำเปลวบนพื้นรัก โดยขั้นตอนการทำสุดท้ายคือการเอาน้ำรด ให้ปรากฏเป็นลวดลาย จึงกล่าวได้ว่า  "ลายรดน้ำ" คือ ลายทองที่ล้างด้วยน้ำ
งานเขียนลายรดน้ำส่วนใหญ่จะเขียนประดับตามสถานที่ต่าง ๆ เช่นประตู หน้าตา ฝาผนัง รวมถึงเครื่องไม้ใช้สอยต่าง ๆ ด้วย

**อ้างอิง**
หมวดหมู่:ศิลปะไทย
หมวดหมู่:วัดในจังหวัดภูเก็ต

ภูเก็ต
ภูเก็ต
หมวดหมู่:ศาสนสถานในจังหวัดภูเก็ต
หมวดหมู่:ศาสนาพุทธในจังหวัดภูเก็ต
จุฬามณีเจดีย์

ไฟล์:Thai - Phra Malai in Tavatimsa Heaven - Walters 20101234.jpg|thumb|ภาพวาดพระมาลัยคำหลวง ศิลปะรัตนโกสินทร์ พระมาลัยท่องสวรรค์ชั้นดาวดึงส์และสักการะจุฬามณีเจดีย์
ตามความเชื่อของพุทธศาสนิกชนเถรวาท จุฬามณีเจดีย์ (จุฬามณิเจติย) เป็นเจดีย์บนสวรรค์ชั้นดาวดึงส์ ที่บรรจุพระจุฬาพระโมลีและพระเขี้ยวแก้วของพระโคตมพุทธเจ้า 

**ตำนาน**
ชาตกัฏฐกถา อรรถกถาอปัณณกชาดก, วิสุทธชนวิลาสินี อรรถกถาพุทธาปทาน, และมธุรัตถวิลาสินี อรรถกถาโคตมพุทธวงศ์ ระบุตรงกันว่า เมื่อเจ้าชายสิทธัตถะออกผนวช เสด็จถึงหาดทรายริมฝั่งแม่น้ำอโนมา ทรงพระดำริว่าพระเกศาไม่เหมาะแก่สมณะ จึงทรงจับพระขรรค์ด้วยพระหัตถ์ขวา รวบพระจุฬา (จุก) กับพระเมาลี (มวยผม) ด้วยพระหัตถ์ซ้าย แล้วตัดออกเหลือพระเกศายาวสององคุลีเวียนขวาติดพระเศียร แล้วทรงรวบพระจุฬาพร้อมด้วยพระเมาลี อธิษฐานว่า ถ้าจะเป็นพระพุทธเจ้า ขอให้ผมนี้ตั้งอยู่ในอากาศ ถ้าไม่เป็น ก็ให้ตกลงเหนือพื้นดิน แล้วเหวี่ยงไปในอากาศ กำพระจุฬามณีนั้นลอยไประยะประมาณโยชน์หนึ่งแล้วก็ตั้งอยู่ในอากาศ ลำดับนั้น ท้าวสักกะเห็นด้วยจักษุทิพย์ ก็เอาผอบแก้วขนาดโยชน์หนึ่งทูนพระเศียรรับกำพระจุฬามณีนั้น แล้วทรงสถาปนาเป็นพระจุฬามณีเจดีย์สำเร็จด้วยรัตนะ 7 ประการ ขนาด 3 โยชน์ไว้ในภพดาวดึงส์
ในคัมภีร์สุมังคลวิลาสินียังระบุอีกว่า ระหว่างที่โทณพราหมณ์แบ่งพระบรมสารีริกธาตุถวายแก่เจ้าจากแคว้นต่าง ๆ ได้ลักพระเขี้ยวแก้วเบื้องขวาซ่อนไว้ในผ้าโพกศีรษะของตน ท้าวสักกะทรงพระดำริว่าพระเขี้ยวแก้วเบื้องขวานั้นเป็นปัจจัยแห่งการตรัสสอนอริยสัจ 4 เพื่อตัดความสงสัยของบรรดาสัตวโลก ไม่คู่ควรที่พราหมณ์จะทำสักการะได้ จึงทรงถือเอาจากผ้าโพก บรรจุไว้ในผอบทองคำ นำไปประดิษฐาน ณ พระจุฬามณีเจดีย์ด้วย
ปรมัตถทีปนีกล่าวว่า ท้าวสักกะศรัทธาพระเจดีย์นี้อย่างมาก มักจะเสด็จบูชาเนืองๆ

**ความเชื่อ**
 เป็นพระธาตุประจำปีเกิดของคนที่เกิดปีจอ ตามคติความเชื่อของชาวไทยวน

**อ้างอิง**
  ฉบับประมวลศัพท์ พระพรหมคุณาภรณ์ (ป.อ. ปยุตโต)
หมวดหมู่:เจดีย์
หมวดหมู่:พระธาตุประจำปีเกิด
รายชื่อทางแยกในกรุงเทพมหานคร

รายชื่อทางแยกในกรุงเทพมหานคร เฉพาะทางแยกสัญญาณไฟจราจร ทางแยกต่างระดับ รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ

**ทางแยกต่างระดับ**

**ดูเพิ่ม**
 รายชื่อถนนในกรุงเทพมหานคร

**อ้างอิง**
  โครงการจัดหาผู้พัฒนาข้อมูลพื้นฐานเชิงพื้นที่ด้านเส้นทางคมนาคมfix-attempted=yes 
กรุงเทพมหานคร
*
พระยาอุปเทศทวยหาญ (เชื่อม ประพันธโยธิน)

พันเอก พระยาอุปเทศทวยหาญ (เชื่อม ประพันธโยธิน) เกิดเมื่อวันที่ 21 พฤษภาคม พ.ศ. 2428 เป็นบุตรของนายร้อยโทแช่ม รับราชการในตำแหน่งต่าง ๆ คือ ประจำกองร้อยที่ 2 กรมทหารปืนใหญ่ที่ 1 เป็นผู้บังคับกอบร้อยพิเศษโรงเรียนนายร้อยมัธยม ผู้บังคับการโรงเรียนนายร้อยมัธยมเจ้ากรมยุทธศึกษาทหารบกเมื่อปี พ.ศ. 2458 ต่อมาในเดือนสิงหาคม พ.ศ. 2459 เป็นเจ้ากรมยุทธศึกษาทหารบกเป็นผู้รั้งผู้บังคับการนักเรียนนายร้อยชั้นปฐม ในเดือนกันยายน พ.ศ. 2463 เป็นเจ้ากรมยุทธศึกษาทหารบก ลาออกจากราชการเมื่อเดือนเมษายน พ.ศ. 2469
ต่อมาเป็นผู้อำนวยการโรงพิมพ์ลหุโทษเมื่อวันที่ 1 สิงหาคม พ.ศ. 2472 ได้รับพระราชทานบรรดาศักดิ์เป็นพระยาอุปเทศทวยหาญ เมื่อวันที่ 27 เมษายน พ.ศ. 2457 ถึงแก่กรรมเมื่อวันที่ 21 กุมภาพันธ์ พ.ศ. 2477

**เครื่องราชอิสริยาภรณ์**

**อ้างอิง**
อุปเทศทวยหาญ
หมวดหมู่:ผู้บัญชาการโรงเรียนนายร้อยพระจุลจอมเกล้า
นาซาเรธ

ภาพถ่ายของเมืองนาซาเรธ
นาซาเรธ (Nazareth; สัทอักษรสากล: ˈnæzərəθ) (נָצְרַת, ฮีบรู Natz'rat หรือ Natzeret;  الناصرة an-Nāṣira หรือ an-Naseriyye) เป็นเมืองหลวงและเมืองใหญ่สุดของเขตเหนือของอิสราเอล เป็นเสมือนเมืองหลวงของอาหรับสำหรับชาวอาหรับในประเทศอิสราเอล ผู้ที่เป็นประชากรส่วนใหญ่ในนาซาเรธ  ในพันธสัญญาใหม่ นาซาเรธถูกอธิบายว่าเป็นบ้านเกิดของพระเยซูคริสต์ และ เป็นสถานที่ในการเดินทางแสวงบุญของชาวคริสต์ทั้งปวง

**ภูมิศาสตร์และประชากร**
แผนที่แสดงถึงเขตเหนือของอิสราเอล
เมืองนาซาเรธในปัจจุบันตั้งอยู่ที่ประมาณ 320 เมตร ถึง 490 เมตรเหนือระดับน้ำทะเล (ต่างกันไปตามสภาพทางภูมิศาสตร์ของบริเวณนั้น ๆ ) นาซาเรธตั้งอยู่ระหว่างภูเขาที่รวมตัวกันเป็นจุดใต้สุดของเทือกเขาเลบานอน จากนาซาเรธถึงทะเลสาบกาลิลีมีระยะทางด้วยกันทั้งหมด 25 กิโลเมตร และจากนาซาเรธถึงภูเขาทาบอร์ซึ่งอยู่ทางตะวันตกของนาซาเรธ มีระยะทาง 9 กิโลเมตรด้วยกัน
จากการสำรวจสถิติประชากรของทางการอิสราเอลพบว่า เมืองนาซาเรธมีประชากรด้วยกันทั้งหมดประมาณ 65,000 คนในปี พ.ศ. 2548 ประชากรส่วนใหญ่เป็นชาวอาหรับ 31.3% เป็นชาวปาเลสไตน์ที่นับถือคริสต์ศาสนา และ 68.7% เป็นชาวมุสลิม

**เมืองพี่น้อง**
 Poland เชนสโตโควา, ประเทศโปแลนด์- Italy ลอเรโต, ประเทศอิตาลี- Italy ฟลอเรนซ์, ประเทศอิตาลี- NED เดอะเฮก, ประเทศเนเธอร์แลนด์- France แซ็ง-เดอนี, ประเทศฝรั่งเศส

**ดูเพิ่ม**
 พันธสัญญาใหม่- พระเยซูคริสต์- คริสต์ศาสนา

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของเมืองนาซาเรธ date=2019-12-12 
หมวดหมู่:เมืองในประเทศอิสราเอล
หมวดหมู่:นครศักดิ์สิทธิ์
หมวดหมู่:เมืองในพันธสัญญาใหม่
คติโฟวิสต์

คติโฟวิสต์ (Les Fauves) เป็นลัทธิของจิตรกรรมลัทธิหนึ่ง ลัทธินี้ใช้สีสดใส ตัดกันอย่างรุ่นแรง นำลีลาของเส้นมาใช้ใหม่ รูปแบบง่าย เรียบ สีที่นิยมใช้ คือ สีเขียว สีม่วง สีแดงอิฐ สีส้ม เกิดขึ้นและนิยมในประเทศฝรั่งเศสเท่านั้น อ็องรี มาติส (Henri Matisse) เป็นผู้นำที่สำคัญของคติโฟวิสต์ ค.ศ. 1905 มาอีก 2 ถึง 3 ปีเท่านั้น ก็สลายไป
อองรี มาติส โดดเด่นในเรื่องการใช้สีสันสดใสและลื่นไหล โดยได้รับอิทธิพลจากงานของปอล เซซาน, ปอล โกแก็ง, ฟินเซนต์ ฟัน โคค และปอล ซีญัก (Paul Signac) ประกอบกับศิลปะญี่ปุ่น ดูว์ฟี (Raoul Dufy) ศิลปินชาวฝรั่งเศส ค.ศ. 1877-1953 ใช้สีหวานเย็นเขียนภาพทิวทัศน์ สีภาพดูตัดกันแต่นุ่มนวล เน้นอารมณ์ประสานกัน

**อ้างอิง**
  Fauvism date=2011-11-09 
หมวดหมู่:ศิลปะ
แม่แบบ:กล่องข้อมูล นิตยสาร/doc

หากต้องการใช้แม่แบบนี้ โปรดเพิ่มรหัสต่อไปนี้ที่ด้านบนของบทความ
หมายเหตุ: หากคุณไม่มีข้อมูลสำหรับตวแปรเสริมบางตัว โปรดเว้นว่างไว้แทนที่จะลบออก เพื่อให้ผู้แก้ไขรายอื่นเห็นว่าจำเป็นต้องเพิ่มในภายหลัง
If the magazine is defunct, include the finaldate and finalnumber parameters. If the magazine is still publishing, these parameters should be omitted entirely:
finaldate = 
finalnumber = 
If a breakdown into paid, unpaid and total circulation figures is desired, use the following lines instead of the circulation parameter:
paid_circulation = 
unpaid_circulation = 
total_circulation = 
The image parameter is available for backwards compatibility, but is deprecated in favour of image_file, image_size and image_caption. The image parameter requires a complete wiki image definition link.
The company parameter should list the publishing company. The publisher parameter should be the named person who publishes the magazine.
The previous_editor parameter should include earlier, notable, editors. In particular, the founding editor (if different from current editor), to a reasonable maximum number.

**Parameter explanations and examples**
A list of each field, what it is for and an example entry. Compulsory parameters are asterisked.

**Long lists**
Where long lists of names are required and may cause excessive lengthening of the Infobox, please use the hidden template. An example usage is shown below.

**Circulation data**
Periodical circulation data is collected by independent auditing organizations.  Basic circulation totals are often available free of charge via the web:
 Audit Bureau of Circulations:  eCirc
 BPA Worldwide:  Circulation Reports (free login required)
สามเหลี่ยมมรกต

สามเหลี่ยมมรกต  หรือ ช่องบก (Emerald Triangle) เป็นพื้นที่รอยต่อระหว่างชายแดนประเทศไทย ประเทศลาว และประเทศกัมพูชา มีพื้นที่ประมาณ 12 ตารางกิโลเมตร สำหรับพื้นที่ส่วนที่อยู่ในประเทศไทยคือ พื้นที่ในอุทยานแห่งชาติภูจองนายอย อำเภอน้ำยืน จังหวัดอุบลราชธานี พื้นที่ในเขตประเทศลาวคือเมืองมูลประโมกข์ แขวงจำปาศักดิ์ ส่วนพื้นที่ในประเทศกัมพูชาคือเมืองจอมกระสานต์ จังหวัดพระวิหาร สามเหลี่ยมมรกตตั้งชื่อเลียนแบบสามเหลี่ยมทองคำ ซึ่งเป็นพื้นที่รอยต่อของไทย ลาว และพม่า ในภาคเหนือ

**สมรภูมิช่องบก**
เกิดขึ้นในช่วงเดือนมราคม พ.ศ.​ 2528 - เดือนธันวาคม พ.ศ.​ 2530 เป็นสงครามระหว่างกองทัพไทยกับกองทัพเวียดนามซึ่งควบคุมพื้นที่กัมพูชาในขณะนั้น โดยทางเวียดนามได้รุกล้ำเข้ามาในพรมแดนไทย ซึ่งสุดท้ายกองทัพไทยสามารถขับไล่ทหารเวียดนามกลับไปได้ แต่ทหารเสียชีวิต 109 นาย และบาดเจ็บ 664 นาย

**ความร่วมมือ**
เป็นความร่วมมือทางเศรษฐกิจระหว่าง 3 ประเทศที่อยู่ในบริเวณสามเหลี่ยมมรกต เริ่มขึ้นในเดือนมิถุนายน พ.ศ. 2543 โดยนายกรัฐมนตรีกัมพูชาเป็นผู้เสนอ โดยฝ่ายไทยนั้นคณะรัฐมนตรีได้มีมติอนุมัติเมื่อ 12 กุมภาพันธ์​ พ.ศ.​ 2545 และดำเนินเรื่อยมาจนถึงปัจจุบัน หน่วยงานของไทยที่รับผิดชอบคือ กระทรวงการต่างประเทศ และ กระทรวงการท่องเที่ยวและกีฬา รวมถึงได้รับความช่วยเหลือจากหน่วยงานระดับนานาชาติที่เกี่ยวข้อง เช่น องค์การการท่องเที่ยวโลก (World Tourism Organization: WTO) และ UNDP เป็นต้น

**จุดผ่านแดน**
จุดผ่านแดนอย่างเป็นทางการของพื้นที่สามเหลี่ยมมรกต มีดังนี้
# กัมพูชา กัมพูชา (จอม) – ไทย ไทย (จุดผ่านแดนถาวรช่องสะงำ ศรีสะเกษ) 
# กัมพูชา กัมพูชา (ดอนกระลอ) – ลาว ลาว (เวินคำ) 
# ลาว ลาว (วังเต่า) – ไทย ไทย (จุดผ่านแดนถาวรช่องเม็ก อุบลราชธานี)

**อ้างอิง**

**ดูเพิ่ม**
 สามเหลี่ยมทองคำ

**แหล่งข้อมูลอื่น**
  โครงการแผนที่วัฒนธรรมของกลุ่มชาติพันธุ์ชายแดนไทย-กัมพูชา date=2016-03-05 
หมวดหมู่:ภูมิศาสตร์ของจังหวัดอุบลราชธานี
หมวดหมู่:เขตแดนไทย–ลาว
หมวดหมู่:เขตแดนกัมพูชา–ไทย
หมวดหมู่:เขตแดนกัมพูชา–ลาว
หมวดหมู่:อำเภอน้ำยืน
หมวดหมู่:แขวงจำปาศักดิ์
หมวดหมู่:จังหวัดพระวิหาร
หมวดหมู่:จุดบรรจบสามเขตแดน